CELEX: 32021D1897
Language: da
Date: 2021-06-28 00:00:00
Title: Rådets afgørelse (EU) 2021/1897 af 28. juni 2021 om undertegnelse på Den Europæiske Unions vegne og om midlertidig anvendelse af aftalen om et fælles luftfartsområde mellem Den Europæiske Union og dens medlemsstater på den ene side og Ukraine på den anden side

3.11.2021   
               
               
                  DA
               
               
                  Den Europæiske Unions Tidende
               
               
                  L 387/1
               
            
         RÅDETS AFGØRELSE (EU) 2021/1897
         af 28. juni 2021
         om undertegnelse på Den Europæiske Unions vegne og om midlertidig anvendelse af aftalen om et fælles luftfartsområde mellem Den Europæiske Union og dens medlemsstater på den ene side og Ukraine på den anden side
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde, særlig artikel 100, stk. 2, sammenholdt med artikel 218, stk. 5 og 7,
         under henvisning til forslag fra Europa-Kommissionen, og
         ud fra følgende betragtninger:
         
                     (1)
                  
                  
                     Den 12. december 2006 bemyndigede Rådet Kommissionen til at indlede forhandlinger med Ukraine om et fælles luftfartsområde. Som resultat af disse forhandlinger blev aftalen om et fælles luftfartsområde mellem Den Europæiske Union og dens medlemsstater på den ene side og Ukraine på den anden side (»aftalen«) paraferet den 28. november 2013.
                  
               
                     (2)
                  
                  
                     Undertegnelsen af aftalen på Unionens vegne og den midlertidige anvendelse heraf berører ikke kompetencefordelingen mellem Unionen og dens medlemsstater. Denne afgørelse bør ikke fortolkes således, at den gør brug af Unionens mulighed for at udøve sin eksterne kompetence på områder, der er omfattet af aftalen, og som henhører under delt kompetence, i det omfang en sådan kompetence endnu ikke er udøvet internt af Unionen.
                  
               
                     (3)
                  
                  
                     For at virkeliggøre fordelene ved aftalen så hurtigt som muligt bør den undertegnes og anvendes midlertidigt, indtil afslutningen af de procedurer, som er nødvendige for dens ikrafttræden.
                  
               
                     (4)
                  
                  
                     Det er hensigtsmæssigt at fastlægge en procedure, som skal følges med hensyn til den holdning, der skal indtages på Unionens vegne til Det Fælles Udvalgs afgørelser i medfør af aftalens artikel 15, stk. 3, litra a), vedrørende opførelse af EU-lovgivning i bilag I til aftalen —
                  
               VEDTAGET DENNE AFGØRELSE:
         
            Artikel 1
            Der gives herved bemyndigelse til undertegnelse på Unionens vegne af aftalen om et fælles luftfartsområde mellem Den Europæiske Union og dens medlemsstater på den ene side og Ukraine på den anden side med forbehold af indgåelse af aftalen (1).
         
         
            Artikel 2
            Formanden for Rådet bemyndiges herved til at udpege den eller de personer, der er beføjet til at undertegne aftalen på Unionens vegne.
         
         
            Artikel 3
            Aftalen anvendes midlertidigt i overensstemmelse med aftalens artikel 38, stk. 3, indtil afslutningen af de procedurer, som er nødvendige for dens ikrafttræden.
         
         
            Artikel 4
            Kommissionen bemyndiges til efter høring i tilstrækkelig god tid i forvejen af Rådet eller dets forberedende organer, alt efter hvad Rådet måtte beslutte, at vedtage den holdning, som skal indtages på Unionens vegne til Det Fælles Udvalgs afgørelser i medfør af aftalens artikel 15, stk. 3, litra a), vedrørende revision af bilag I til aftalen, for så vidt den vedrører opførelse af EU-lovgivning i dette bilag, med forbehold af eventuelle nødvendige tekniske tilpasninger.
         
         
            Artikel 5
            Denne afgørelse træder i kraft på dagen for vedtagelsen.
         
         
            Udfærdiget i Luxembourg, den 28. juni 2021.
            
               
                  På Rådets vegne
               
               M. do C. ANTUNES
               
                  Formand
               
            
         
         
            (1)  Se side 3 i denne EUT.